
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1048 

20 Δεκεμβρίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κριτήρια Επιλογής Εθελοντών -ριών Πενταετούς Υπη¬ 
ρεσίας (ΕΠΥ) . 1 

Τροποποίηση της συστατικής πράξης της δημοτικής 
επιχείρησης «ΔΗΜΟΤΙΚΗ ΕΠΙΧΕΙΡΗΣΗ ΤΕΧΝΙΚΟΝ 
ΕΡΓΩΝ ΗΡΑΚΛΕΙΟΥ ΑΤΤΙΚΗΣ- . 2 

Τροποποίηση της συστατικής πράξης της δημοτικής 
επιχείρησης «ΚΕΝΤΡΟ ΚΟΙΝΩΝΙΚΗΣ ΠΡΟΣΤΑΣΙΑΣ 
ΗΡΑΚΛΕΙΟΥ ΑΤΤΙΚΗΣ». 3 

Τροποποίηση της συστατικής πράξης της δημοτικής 
επιχείρησης «ΕΠΙΧΕΙΡΗΣΗ ΑΘΛΟΠΑΙΔΕΙΩΝ ΔΗ¬ 
ΜΟΥ ΗΡΑΚΛΕΙΟΥ ΑΤΤΙΚΗΣ». 4 

Χορήγηση άδειας άσκησης επαγγέλματος Κοινωνικού 
Λειτουργού στην Ασπασία Γκουμούλα . 5 

Τροποποίηση της ΑΓ 9483/94 απόφασής μας σχετικά 
με τη σύσταση Κοινοτικής Τουριστικής και Αναπτυ¬ 
ξιακής Επιχείρησης Κοινότητας Μ άκρης Ν. Έβρου 
με την επωνυμία «ΓΑΛΑΖΙΑ ΣΗΜΑΙΑ». 6 

Σύσταση Σχολικής Επιτροπής Δημοτικού Σχολείου Μο- 
ναστηρακίου Ν. Ευρυτανίας . 7 

Ψήφιση Ο.Ε.Υ. του Δήμου Λεχαινών Ν. Ηλείας. 8 

Χορήγηση άδειας λειτουργίας Μαστογράφου στο ήδη 
υπάρχων Ακτινολογικό Εργαστήριο κατηγ. (χ-1) της 
ΔΕΗ στην Θεσσαλονίκη. 9 

Τροποποίηση της ΕΣ, 208/16.1.1992 απόφασης Νο¬ 
μάρχη Ιωαννίνων «Περί σύστασης αμιγούς Δημοτι¬ 
κής Επιχείρησης με την επωνυμία ΠΝΕΥΜΑΤΙΚΟ 
ΚΕΝΤΡΟ ΚΟΝΙΤΣΑΣ».10 

Σύσταση συνδέσμου κοινοτήτων Βράχου, Λακκωμάτων 
και ΜελανθΙου Ν. Καστοριάς για την Τουριστική 
Ανάπτυξη της περιοχής.11 

Σύσταση Νομικού Προσώπου στην Κοινότητα Μεσοπο¬ 
ταμίας Ν. Καστοριάς με την επωνυμία «Μόνιμες Πο¬ 
λιτιστικές Εκδηλώσεις - Αθλητισμός - Πράσινο και 
Προστασία του Περιβάλλοντος - Υγείας και Νεκρο¬ 


ταφείων».12 

Ψήφιοη Οργανισμού Εσωτερικής Υπηρεσίας Κοινότη¬ 
τας Φολεγάνδρου Ν. Κυκλάδων.13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.900/135980/Σ. 5681 (1) 

Κριτήρια Επιλογής Εθελοντών -ριών Πενταετούς Υπηρε¬ 
σίας (ΕΠΥ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τα άρθρα 7 και 22 του Ν, 1513/85 «Οπλίτες του 
Στρατού Ξηράς με πενταετή υποχρέωση και άλλες διατά¬ 
ξεις». 

β. Τη Φ. 415.14/38/309857/Σ.1413/1.4.85/Απάφαση 
ΥΕΘΑ/ΓΕΣ/1 οΕΓ/4/3. 

γ. Τη Φ. 415.14/16/85091/Σ. 2419/26.5.90/Απόφαση 
ΑΝΥΕΘΑ/ΓΕΣ/Ιο ΕΓ. 

δ. Φ. 340/13/92/Σ. 1264/21.4.92/ΓΕΝ/Β2. 

ε. Φ. 494.1/19/377651/Σ. 1859/ΓΕΑ/Β1/3. 

στ. Τη με αριθμό Πρωτοκόλλου Γ. 5815/19.12.93 Από¬ 
φαση Πρωθυπουργού και Υπουργού Εθνικής Αμύνης 
«Ανάθεση αρμοδιοτήτων ΥΕΘΑ στους Υφυπουργούς 
Εθνικής Αμύνης». 

ζ. Το γεγονός άτι από τις διατάξεις της παρούσης δεν 
προκαλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

Αρθρο 1 

Τα εδάφια (2), (θ) και (9) της υποπαραγράφου β του άρ¬ 
θρου 1 της Φ.900/133979/Σ. 4948/26 Οκτ. 95 Αποφά- 
σεως ΥΕΘΑ/ΓΕΕΘΑ/ΔΙΔΥΠ (ΦΕκ 923/10 Νοεμ. 95 τ.Β) 
αντικαθίσταται ως εξής: 

(2) Βαθμολογία αποδεικτικού σπουδών - πτυχίου (βαθ¬ 
μολογία μέγιστη 20 χ συντελεστή 15=300 μονάδες). 

(6) Γνώση ξένων γλωσσών κατά προτεραιότητα Αγγλι¬ 
κής, επιπέδου 1.ο«βΓ (βαθμολογία μέγιστη 5 μονάδες χ 
συντελεστή 20 = 100 μονάδες). 

(9) Προσόντα - πτυχία που δεν έχουν σχέση με την ειδι¬ 
κότητα (βαθμολογία μέγιστη 2 χ συντελεστή 20 = 40 μο¬ 
νάδες). 

Αρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από της δημοσιεύσεώς της. 

Αθήνα, 8 Δεκεμβρίου 1995 

0 ΥΦΥΠΟΥΡΓΟΣ 

ΝΙΚΟΛΑΟΣ ΚΟΥΡΗΣ 

-4- 

Αριθ. 30421 (2) 

Τροποποίηση της συστατικής πράξης της δημοτικής επι¬ 
χείρησης -ΔΗΜΟΤΙΚΗ ΕΠΙΧΕΙΡΗΣΗ ΤΕΧΝΙΚΟΝ ΕΡ¬ 
ΓΩΝ ΗΡΑΚΛΕΙΟΥ ΑΤΤΙΚΗΣ», 

Ο ΠΕΡΙΦΕΡΕΙΑΚΟΣ Δ/ΝΤΗΣ ΑΘΗΝΩΝ 

Έχοντας υπόψη: 

1. Την αριθμ. 28852/87 απόφαση του Υπουργού Εσω¬ 
τερικών (ΦΕΚ 602/10.11.87) με την οποία συστήθηκε 
αμιγής δημοτική επιχείρηση με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΤΕΧΝΙΚΩΝ ΕΡΓΩΝ ΗΡΑΚΛΕΙΟΥ ΑΤ¬ 
ΤΙΚΗΣ», όπως τροποπο ιηθεΐσα μεταγενέστερα ισχύει. 

2. Τις διατάξεις των άρθρων 260 έως 267, 270, 274 και 
287 του Π.Δ. 323/89 (Δ.Κ.Κ.), όπως τροποποιήθηκαν με 
τις όμοιες των παρ, 10,11,12 και 13 του άρθρου 5 του Ν. 
2307/95. 

3. Την αριθμ. 25027/84 απόφαση του Υπουργού Εσω¬ 
τερικών που δημοσιεύτηκε στο 244/19.4.84 (ΦΕΚ τ.Β'). 

4. Την 214/95 απόφαση του Δημοτικού Συμβουλίου του 
Δήμου Ηρακλείου, αποφασίζουμε: 

Τροποποιούμε την παρ. 6 της 28852/1987 (ΦΕΚ 
602/87 τ.Β') απόφαση του Υπουργού Εσωτερικών όπως 
αυτή τροποποιήθηκε μεταγενέστερα με τις 10389/90 
(ΦΕΚ 396/90 τ.Β'), 5138/91 (ΦΕΚ 197/τ.Β'), 19973/92 
(ΦΕΚ 487/93 τ.Β'), 10131/93 (ΦΕΚ 489/93 τ.Β') και 
37052/93 (ΦΕΚ 68/93 τ.Β') αποφάσεις της Νομ. Ανατ. 
Αττικής ως εξής: 

Το κεφάλαιο της επιχείρησης αυξάνεται κατά 
300.000.000 δρχ. ώστε το συνολικό κεφάλαιο της επιχεί¬ 
ρησης να φτάσει στο ποσό των 830.000.000 δραχμές. 

Κατά τα λοιπά ισχύει η ανωτέρω 28852/87 απόφαση 
του Υπ. Εσωτερικών όπως αυτή έχει τροποποιηθεί. 

Κάλυψη Δαπάνης. 

Από τις διατάξεις της απόφασής μας αυτής προ καλείται 
δαπάνη σε βάρος του προϋπολογισμού του Δήμου Ηρα¬ 
κλείου Αττικής οικονομικού έτους 1995 ύψους 
150.000.000 και για το οικονομικό έτος 1996 δρχ. 
150.000.000. 

Για το σκοπό έχει γραφεί πίστωση 150.000.000 δρχ. 
στον προϋπολογισμό του 1995 στον ΚΑΕ 2/212.9γ, ενώ 
για την δαπάνη των 150.000.000 θα προβλεφθεί πίστωση 
στον προϋπολογισμό έτους 1996. 

Η παρούσα να δημοοιευθεΙ στην Εφημερίδα της Κυβερ- 
νήοεως. 

Αθήνα, 7 Δεκεμβρίου 1995 
Ο Περιφερειακός Διευθυντής 
ΔΗΜΗΤΡΗΣ ΚΑΤΡΙΒΑΝΟΣ 


Αριθ. 24314 (3) 

Τροποποίηση της συστατικής πράξης της δημοτικής επι¬ 
χείρησης -ΚΕΝΤΡΟ ΚΟΙΝΩΝΙΚΗΣ ΠΡΟΣΤΑΣΙΑΣ ΗΡΑ¬ 
ΚΛΕΙΟΥ ΑΤΤΙΚΗΣ». 

Ο ΠΕΡΙΦΕΡΕΙΑΚΟΣ Δ/ΝΤΗΣ ΑΘΗΝΩΝ 

Έχοντας υπόψη: 

1. Την αριθμ. 34342/91 {ΦΕΚ 973/91 τ,Β’) απόφαση 
της Νομαρχίας Ανατολικής Αττικής με την οποία συστή¬ 
θηκε αμιγής δημοτική επιχείρηση με την επωνυμία «ΚΕ¬ 
ΝΤΡΟ ΚΟΙΝΩΝΙΚΗΣ ΠΡΟΣΤΑΣΙΑΣ ΗΡΑΚΛΕΙΟΥ ΑΤΤΙ¬ 
ΚΗΣ», όπως τροποποιηθείσα ισχύει. 

2. Τις διατάξεις των άρθρων 260 έως 267, 270, 274 και 
287 του Π.Δ. 323/89 (Δ.Κ.Κ.), όπως τροποποιήθηκαν με 
τις όμοιες των παρ. 10,11,12 και 13 του άρθρου 5 του Ν. 
2307/95. 

3. Τις αριθμ. 25027/84 απόφαση του Υπουργού Εσωτε¬ 
ρικών που δημοσιεύτηκε στο 244/19.4.84 (ΦΕΚ τ.Β’). 

4. Την 175/95 απόφαση του Δημοτικού Συμβουλίου του 
Δήμου Ηρακλείου, αποφασίζουμε: 

Τροποποιούμε την παρ. 6 της 34342/1991 απόφαση 
της Νομαρχίας Ανατ. Αττικής όπως αυτή τροποποιήθηκε 
μεταγενέστερα με τις 19972/92 (ΦΕΚ 487/28.7.92 τ.Β'), 
7942/93 (ΦΕΚ 256/12.4.93 τ.Β'), 37051/30.12.93 (ΦΕΚ 
68/3.2.94 τ.Β') και 11906/94 (ΦΕΚ 475/24.6.94 τ.Β') 
αποφάσεις της Νομ. Ανατ. Αττικής καθώς και την 
10840/95 (ΦΕΚ 542/22.6.95 τ.Β’) απόφαση του Περιφε¬ 
ρειακού Διευθυντή Αθηνών ως εξής: 

Το κεφάλαιο της επιχείρησης αυξάνεται κατά 
200.000.000 δρχ. ώστε το συνολικό κεφάλαιο της επιχεί¬ 
ρησης να φτάσει στο ποσό των 535.000.000 δραχμές. 

Κατά τα λοιπά ισχύει η ανωτέρω 34342/87 απόφαση 
άπως αυτή έχει τροποποιηθεί Κάλυψη Δαπάνης. 

Από τις διατάξεις της απόφασής μας αυτής προκαλείται 
δαπάνη σε βάρος του προϋπολογισμού του Δήμου Ηρα¬ 
κλείου Αττικής ποοού 50.000.000 δραχμές για το τρέχον 
οικονομικό έτος και για το οικονομικό έτος 1996 δρχ. 
150.000.000. 

Για το σκοπό έχει γραφεί πίστωση 50.000.000 δρχ. 
στον ΚΑΕ 2/212.9γ προϋπολογισμού 1995, ενώ για την 
δαπάνη των 150.000.000 θα προβλεφθεί πίστωση στον 
πρ/σμό έτους 1996. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 7 Δεκεμβρίου 1995 

Ο Περιφερειακός Διευθυντής 
ΔΗΜΗΤΡΗΣ ΚΑΤΡΙΒΑΝΟΣ 

-4- 

Αριθ. 24609, 24313 (4) 

Τροποποίηση της συστατικής πράξης της δημοτικής επι¬ 
χείρησης «ΕΠΙΧΕΙΡΗΣΗ ΑΘΛΟΠΑΙΔΕΙΩΝ ΔΗΜΟΥ 

ΗΡΑΚΛΕΙΟΥ ΑΤΤΙΚΗΣ». 

Ο ΠΕΡΙΦΕΡΕΙΑΚΟΣ Δ/ΝΤΗΣ ΑΘΗΝΩΝ 

Έχοντας υπόψη: 

1. Την αριθμ. 900/93 απόφαση της Νομαρχίας Ανατολι¬ 
κής Αττικής (ΦΕΚ 86/19.2.93 τ.Β') με την οποία συστή¬ 
θηκε αμιγής δημοτική επιχείρηση με την επωνυμία «ΕΠΙ¬ 
ΧΕΙΡΗΣΗ ΑΘΛΟΠΑΙΔΕΙΩΝ ΔΗΜΟΥ ΗΡΑΚΛΕΙΟΥ ΑΤΤΙ¬ 
ΚΗΣ». 

2. Τις διατάξεις των άρθρων 260 έως 267,270, 274 και 
287 του Π.Δ. 323/89 (Δ.Κ.Κ.). όπως τροποποιήθηκαν με 
τις όμοιες των παρ. 1 0,11,12 και 13 του άρθρου 5 του Ν, 
2307/95. 

3. Τις αριθμ. 132/94, 237/94, 102/955 και 174/95 
αποφάσεις του δημοτικού συμβουλίου του Δήμου Ηρα¬ 
κλείου, αποφασίζουμε: 

Τροποποιούμε την αριθμ. 900/93 απόφαση της Νομαρ¬ 
χίας Ανατ. Αττικής ως κατωτέρω: 

α) Στο άρθρο 2 Σκοπός, προστίθεται παρ. δ που έχει ως 
εξής: δ) Η κατασκευή αθλητικών κτιρίων, εγκαταστάσεων 
και ο εξοπλισμός εν γένει αθλητικών εγκαταστάσεων. 

β) Η δεύτερη παράγραφος του άρθρου 3 - Διοίκηση της 
επιχείρηση ως εξής: 

Από τα μέλη του Διοικητικού Συμβουλίου τρεις (3) θα εί¬ 
ναι αιρετοί εκπρόσωποι του Δήμου Ηρακλείου, ένας (1) 
εκπρόσωπος του παλαιστικού Συλλόγου «Γρηγόρης Λα- 
μπράκης» και τρεις (3) δημότες ή κάτοικοι Ηρακλείου που 
έχουν πείρα με το αντικείμενο της επιχείρησης. 

γ) Η πρώτη παρ. του άρθρου 6 - Περιουσία - Πόροι - Κε¬ 
φάλαιο ως εξής: 

Το κεφάλαιο της επιχείρησης αυξάνεται κατά 
145.000.000 δραχμές ώστε το συνολικό κεφάλαιο της 
επιχείρησης να φθάσει στο ποσό των 150.000.000 δραχ¬ 
μών. 

Κατά τα λοιπά ισχύει ως έχει η ανωτέρω 900/93 από¬ 
φαση της Νομαρχίας Ανατ. Αττικής. 

Κάλυψη δαπάνης: 

Από τις διατάξεις απόφασής μας αυτής προκαλείται δα¬ 
πάνη σε βάρος του προϋπολογισμού του Δήμου Ηρά¬ 
κλειοι οικονομικού έτους 1995 ύψους 101,000.000 
δραχμές και για το οικ. έτος 1996 44.000.000 δραχμές. 

Για το σκοπό έχει γραφεί πίστωση στον προϋπολογισμό 
του 1995 στον ΚΑΕ 2/212.9γ ύψους 101.000.000 δρχ. 
ενώ για τη δαπάνη των 44.000.000 δρχ. θα προβλεφθεί 
πίστωση στον προϋπολογισμό έτους 1996. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 7 Δεκεμβρίου 1995 

Ο Περιφερειακός Διευθυντής 

ΔΗΜΗΤΡΗΣ ΚΑΤΡΙΒΑΝΟΣ 

-♦- 

Αριθ. οικ. 4322 (β) 

Χορήγηση άδειας άσκησης επαγγέλματος Κοινωνικού 
Λειτουργού στην Ασπασία Γκουμούλα. 

Ο ΝΟΜΑΡΧΗΣ ΓΡΕΒΕΝΩΝ 

Με την 4275/1.12.95 απόφαση του Νομάρχη Γρεβε- 
νών, έχει χορηγηθεί άδεια ασκήσεως επαγγέλματος Κοι¬ 
νωνικού Λειτουργού στη Γκουμούλα Ασπασία του Απο¬ 
στόλου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Γ ρεβενά, 1 Δεκεμβρίου 1995 

Ο Νομάρχης κ.α.α. 

ΧΡΗΣΤΟΣ I. ΣΤΑΜΠΟΥ ΛΙΔΗΣ 


Αριθ. 2952 (β) 

Τροποποίηση της ΑΓ 9483/94 απόφασής μας σχετικά με 
τη σύσταση Κοινοτικής Τουριστικής και Αναπτυξιακής 
Επιχείρησης Κοινότητας Μάκρης Ν. Έβρου με την 
επωνυμία «ΓΑΛΑΖΙΑ ΣΗΜΑΙΑ». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΕΒΡΟΥ 
Έχοντας υπόψη: 

1. Την ΑΓ 9483/17.11.94 απόφασή μας. 

2. Την αριθμ. 62/95 απόφαση Κοινοτικού Συμβουλίου 
Μάκρης με την οποία τροποποιείται το άρθρο 4 παρ. α της 
32/94 όμοιας αυτού. 

3. Τις διατάξεις του άρθρου 27 του Ν. 2081/92 με το 
οποίο προστέθηκε νέο άρθρο 29Α στο Ν. 1558/85 για 
έλεγχο των δαπανών που προκαλούν οι κανονιστικές διοι¬ 
κητικές πράξεις. 

4. Το γεγονός ότι από την εν λόγω απόφαση δεν προκα- 
λείται δαπάνη σε βάρος του προϋπολογισμού Κοινότητας 
Μάκρης, αποφασίζουμε: 

Τροποποιούμε την ΑΓ 9483/17.11.94 απόφασή μας ως 
προς την παραγ. 4 αυτής. 

4. Περιουσιακά στοιχεία είναι: 
α) Η νομή και η χρήση των 83.000 μ. του λόφου «παρα¬ 
τηρητήριο» Δικέλων για αξιοποιήση και εκμετάλλευση (δη¬ 
μιουργία κάμπινγκ) χωρίς κσμμία απαίτηση. 

β) Στέγη και κοινόχρηστα για όσο χρόνο η επιχείρηση θα 
στερείται ιδιόκτητης στέγασης. 

Η παράγραφος 4α της ΑΓ 9483/94 απόφασης που ανα- 
φεράνταν στη νομή και χρήση του Κοιν. Τουρ. Περιπτέρου 
καταργείται. 

Κατά τα λοιπά ισχύει ως έχει η ΑΓ 9483/94 απόφασή 
μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αλεξανδρούπολη, 1 Δεκεμβρίου 1995 
Ο Περιφερειακός Διευθυντής 
ΑΠΟΣΤΟΛΟΣ ΚΑΡΥΔΑΣ 

-♦- 

Αριθ. 4509 ( 7 ) 

Σύσταση Σχολικής Επιτροπής Δημοτικού Σχολείου Μονα- 
στηρακίου Ν. Ευρυτανίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΕΥΡΥΤΑΝΙΑΣ 
Έχοντας υπόψη: 

1. Τις διατάξεις: α) την παραγρ. 8 -15 του άρθρου 5 του 
Ν. 1894/90, «Για την Ακαδημία Αθηνών και άλλες εκπαι¬ 
δευτικές διατάξεις» (Α' 110) και (β) του άρθρου 187 του 
δημοτικού και Κοινοτικού Κώδικα (Π.Δ. 323/1989) (Α’ 
146). 

2. Τις διατάξεις του Ν. 2158/93. 

3. Τις διατάξεις του Ν. 2130/93. 

4. Την αρ. 8-35/27.9.95 απόφαση του Κοινοτικού Συμ¬ 
βουλίου, αποφασίζουμε: 

1. Συνιστούμε στην Κοινότητα Μοναστή ριακίου του Νο¬ 
μού Ευρυτανίας ίδιο νομικό πρόσωπο με την επωνυμία 
Σχολική Επιτροπή Δημοτικού Σχολείου Μοναστή ρακιού. 

Η συνιστώμενη με την απόφαση αυτή σχολική επιτροπή 
διοικείται από δμελές Διοικητικό Συμβούλιο, αποτελού- 
μενο από: 

1. Τον εκάστοτε πρόεδρο της Κοινότητας, ως Πρόεδρο 
της Σχολικής Επιτροπής. 

2. Τον Δ/ντή του Δημοτικού Σχολείου Μοναστή ρακιού. 

3. Δύο (2) Κοινοτικούς Συμβούλους. 

4. Ένα (1) εκπρόσωπο γονέων των μαθητών. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991 -1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς, αναλωσί¬ 
μων υλικών κ,λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κόθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής Επιτροπής είναι: 
α) Η ετήσια επιχορήγηση του Κράτους 
β) Η ετήσια επιχορήγηση της Κοινότητας 

γ) Κάθε είδους εισφορές, δωρεές, κληρονομιές και 
κληροδοσίες. 

6. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

Δεν προκαλείται από τη σύσταση του Νομικού Προσώ¬ 
που, δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 4 Δεκεμβρίου 1995 
Ο Περιφερειακός Διευθυντής 

I. ΠΟΥΛΟΣ 

-♦- 

Αριθ. 10090 

Ψήφιση Ο.Ε.Υ. του Δήμου Λεχαινών Ν. Ηλείας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΗΛΕΙΑΣ 

Έχοντας υπόψη: 

1. Τις διατάξεις: 
α) Του άρθρου 12 του Ν. 1188/81 και τις όμοιες του άρ¬ 
θρου 26 του Ν. 1832/89 όπως τροποποιήθηκαν με τις δια¬ 
τάξεις του άρθρου 8 του Ν. 2307/95. 

2. Τις αριθ. 53560/59/6.8.1986 και 4403/20.1.1988 
εγκυκλίους του Υπουργείου Εσωτερικών. 

3. Την αριθ. 22/1995 απόφαση του Δημοτικού Συμβου¬ 


λίου Λεχαινών περί ψηφίσεως ΟΕΥ του Δήμου. 

4. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 6 του Ν. 2307/95 που διατυπώθηκε 
στο αριθ. 1/1995 πρακτικό αυτού. 

5. Όλα τα στοιχεία του φακέλλου καθώς και τις ανάγκες 
σε προσωπικό του παραπάνω Δήμου, αποφασίζουμε: 

Εγκρίνουμε την αριθ. 22/1995 απόφαση του Δημοτικού 
Συμβουλίου Λεχαινών περί τροποποιήαεως του Ο.Ε.Υ. 
του Δήμου όπως αναλυτικά ορίζεται στην απόφαση αυτή 
ώστε η διάρθρωση των θέσεων των υπηρεσιών αυτού να 
έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΛΕΧΑΙΝΩΝ 

'Αρθρο Ιο 

Δώρθρων Διοικητικής Υπηρεσίας 
Μέρος Α' (μόνιμες θέσεις) 

1. Κατηγορία ΔΕ 

α. Κλάδος ΔΕΙ Διοικητικού, τρεις (3) θέσεις με βαθμούς 
Δ-Α 

β. Κλάδος ΔΕΙ 5 Εισπρακτόρων, μία (1) θέση με βαθ¬ 
μούς Δ-Α 

γ. Κλάδος ΔΕ5 Δομικών Έργων, μία (1) θέση με βαθ¬ 
μούς Δ-Α 

δ. Κλάδος ΔΕ24 Ηλεκτρολόγων, μία (1) θέση με βαθ¬ 
μούς Δ-Α 

ε. Κλάδος ΔΕ29 Οδηγών Αυτοκινήτων, μία (1) θέση με 
βαθμούς Δ-Α 

στ. Κλάδος ΔΕ30 Τεχνιτών - Υδραυλικών, μία (1) θέση 
με βαθμούς Δ-Α 

2. Κατηγορία ΥΕ 

α. Κλάδος ΥΕ1 Κλητήρων, θυρωρών, Γενικών Καθηκό¬ 
ντων, μία (1) θέση με βαθμούς Ε-Β. 
β. Κλάδος ΥΕ16 προσωπικού καθαριότητας 
Μία (1) θέση καθαρίστριας αφοδευτηρίων και Δημοτ. 
Κατ/τος με βαθμούς Ε-Β 

Μία (1) θέση υδρονομέα - καταμέτρησή υδρομετρητών 
με βαθμούς Ε-Β 

Τρεις (3) θέσεις εργατών καθαριότητας εξωτερικών χώ¬ 
ρων με βαθμούς Ε-Β 

Μέρος Β' (προσωρινές θέσεις με σχέση εργασίας ιδ. δι¬ 
καίου αορίστου χρόνου των παρ. 1 και 2 του 1476/84). 

α. Μία (1) θέση οδηγού αυτοκινήτου πλήρους απασχό¬ 
λησης 

β. Δύο (2) θέσεις εργατών καθαριότητας εξωτ. χώρων 
πλήρους απασχόλησης. 

Άρθρο 2ο 
Προϊστάμενος 

Του οργανωτικού σχήματος το οποίο έχει παραπάνω 
από εννέα (9) μόνιμες θέσεις και ονομάστηκε από το Υπη¬ 
ρεσιακό Συμβούλιο της Νομαρχίας Τμήμα σύμφωνα με την 
53560/59/1986 εγκύκλιο του Υπουργείου Εσωτερικών 
και των σχετικών Υπουργικών Αποφάσεων, Προϊστάμενος 
των διοικητικών υπηρεσιών (μόνιμο προσωπικό και με 
σχέση εργασίας ιδ. δικαίου) θα είναι ο νόμιμα οριζόμενος 
υπάλληλος του Κλάδου ΔΕΙ Δ/κού με βαθμό Α' ή εν ελλεί¬ 
ψει με βαθμό Α’ θα είναι αυτός που θα έχει βαθμό Β’ του 
ίδιου Κλάδου και αν δεν υπάρχει κανένας με βαθμό Β' τότε 
επιλέγεται προσωρινά αυτός που έχει βαθμό Γ* και σύμ- 

φωνα με το άρθρο 9 του Ν. 1586/86. Ανώτερος προϊστά¬ 
μενος όλου του προσωπικού του Δήμου είναι ο Δήμαρχος 
ο οποίος και διευθύνει άλες τις υπηρεσίες του Δήμου. 

Άρθρο 3ο 
Αρμοδιότητες 

Η αρμοδιότητα των υπαλλήλων του κλάδου ΔΕΙ Δ/κού 
ανάγεται στα παρακάτω θέματα: 

α. Τήρηση πρωτοκόλλου αλληλογραφίας εισερχομένων 
και εξερχομένων εγγράφων και διεκπεραίωση αυτών. 

β. Κανονική τήρηση των μητρώων αρρένων και των δη¬ 
μοτολογίων. 

γ. Τήρηση των ληξ. βιβλίων και όλων όσων βιβλίων προ- 
βλέπονται από το Δήμο να τηρούνται. 

δ. Μεριμνά για την προσήκουσα δημοσίευση των κάθε 
φύσεως ανακοινώσεων και επιδόσεων αυτού. 

ε. Ταξινόμηση και τήρηση φακέλλων αρχείου αλληλο¬ 
γραφίας. 

στ. Καθαρογραφή των πρακτικών συνεδριάσεων του 
δημοτικού συμβουλίου στο βιβλίο πρακτικών αυτού και μέ¬ 
ριμνα για την υπογραφή των ως και η έκδοση αντιγράφων 
αυτών. Τούτου ισχύοντος και για τα πρακτικά της δημαρ¬ 
χιακής επιτροπής και αποφάσεων δημάρχου. 

ξ. Η δακτυλογράφηση και διεκπεραίωση εγγράφων, πι¬ 
στοποιητικών και γραφή αυτών. 

η. Η κατάρτιση σχεδίου προϋ/σμού του δήμου, η σύ¬ 
νταξη και συνυπογραφή με τον δήμαρχο των βεβ. καταλό¬ 
γων επιβολής και βεβαίωσης καθώς και είσπραξη εν γένει 
δημοτικών εσόδων και διεξαγωγή της εν γένει λογιστικής 
υπηρεσίας του Δήμου. 

θ. Η ενημέρωση του δημάρχου για την πορεία των οικο¬ 
νομικών του δήμου και προσυπογραφή με το δήμαρχο των 
χρημ. ενταλμάτων πληρωμής. 

ι. Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων που ανατίθενται στο δήμο από 
νόμους, διαγράμματα κ.λπ. 

ια. Η φροντίδα για την λειτουργία των διαφόρων υπηρε¬ 
σιών του δήμου. 

Η αρμοδιότητα του κλάδου ΔΕ5 ανάγεται στην σύνταξη 
τεχνικών μελετών για την εκτέλεση έργων του Δήμου σε 
συνεργασία και προσυπογραφή αυτών με την ΤΥΔΚ της 
Νομαρχίας, και μέχρι της συντάξεως των συμφωνητικών, 
πιστοποιήσεων και λογαριασμών, εφαρμογή σχεδίου πό¬ 
λης, επίβλεψη των έργων κατά την εκτέλεση αυτών και 
κάθε άλλη εργασία σχετικά με τα έργα. 

Η αρμοδιότητα του ηλεκτρολόγου είναι η σύνταξη τεχνι¬ 
κών έργων ηλεκτροφωτισμού κοινοχρήστων χώρων και 
κάθε άλλη εργασία σχετικά με τη λειτουργία του δημοτι¬ 
κού φωτισμού πλατειών και οδών. 

Η αρμοδιότητα των υπαλλήλων του κλάδου ΔΕ29 ανά¬ 
γεται στην καλή λειτουργία του αυτ/του του δήμου, είτε 
απορριματοφόρου είτε φορτηγού, συντήρηση αυτών κατά 
τακτά χρονικά διαστήματα για την σωστή εξυπηρέτηση 
της υπηρεσίας του Δήμου. 

Η αρμοδιότητα κλάδου ΥΕ16 των εργατών καθ/τας ανά¬ 
γεται στην καθαριότητα εξωτερικών χώρων, αποκομιδή 
απορριμάτων μέσα στην πόλη και στους συνοικισμούς αυ¬ 
τής καθώς και άλλη εργασία σχετική με τον ευπρεπισμό 
του δήμου. 

Η αρμοδιότητα του κλάδου ΥΕ16 του υδρονομέα - κα- 
ταμετρητή υδρομέτρων ανάγεται την καταμέτρηση των 


υδρομέτρων και γενικά στην καλύτερη λειτουργία της 
ύδρευσης. 

Η αρμοδιότητα του κλητήρα κλάδου ΥΕ1 ανάγεται: 

α. Στην επίδοση κάθε εγγράφου προς τους δημότες 
που προέρχεται είτε από το δήμο είτε από άλλη υπηρεσία 
δημόσια κ.λπ. 

β. Στην επίδοση των προσκλήσεων και λοιπών εγγρά¬ 
φων προς τα μέλη του δημοτικού συμβουλίου και της δη¬ 
μαρχιακής επιτροπής. 

γ. Στην καθαριότητα όλων των χώρων του δημοτικού κα¬ 
ταστήματος. 

δ. Στην παραλαβή από το ταχυδρομείο της αλληλογρα¬ 
φίας του δήμου ως και την επίδοση σε αυτό της εξερχόμε- 
νης. 

ε. Στην καθαρογραφή των εν γένει αποφάσεων του 
συμβουλίου, δημάρχου κ.λπ. 

στ. Στην ενημέρωση των καρτελών των υδροληπτών με 
τη βοήθεια του υδραυλικού. 

Η κατανομή των αρμοδιοτήτων γίνεται μετά από εισή¬ 
γηση του κατά βαθμό ανώτερου υπαλλήλου του κλάδου 
ΔΕ 1 Δ/κού προς το Δήμαρχο, δυναμένου να αλλάξει αυτές 
κατά καιρούς για την καλύτερη λειτουργία των υπηρε¬ 
σιών. 

Άρθρο 4ο 
Προσόντα 

Τυπικά προσόντα διορισμού κατά κατηγορία και κλάδο 
είναι αυτά που ορίξονται στα άρθρα 2, 3 και 17 του Ν. 
1586/86 και στο Π.Δ. 37α/87 περί του βαθμολογίου και 
προσοντολογίου αντίστοιχα. 

Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Λεχαινών 
το ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 16 Νοεμβρίου 1995 

Ο Περιφερειακός Διευθυντής 
Γ. ΗΛΙΑΚΟΠΟΥΛΟΣ 

-*- 

Αριθ-ΔΥ/Γ1/54131/21.11.1995 (9) 

Χορήγηση άδειας λειτουργίας Μαστογράφου στο ήδη 

υπάρχων Ακτινολογικό Εργαστήριο κατηγ. (χ-1) της 

ΔΕΗ στην Θεσσαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την ΔΥ/Γ1/54131/21.11.1995 απόφαση του Νο¬ 
μάρχη Θεσσαλονίκης που εκδόθηκε σύμφωνα με τις δια¬ 
τάξεις του Ν.Δ. 181/74 και Π.Δ. 470/83 χορηγήθηκε και 
ενσωματώθηκε η άδεια λειτουργίας Μαστογράφου στο 
υπάρχων Ακτινολογικό Εργαστήριο κατηγ. (χ-1) της ΔΕΗ 
στην οδό Εθν. Αμύνης 9Α στην Θεσσαλονίκη υπό την 
υπευθυνότητα της Ακτινολόγου Γκέκα - Λαφτσίδου Ανα¬ 
στασίας. 

Η άδεια λήγει 31.12.1997. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Θεσσαλονίκη, 21 Νοεμβρίου 1995 

Ο Νομάρχης 
Κ. ΠΑΠΑΔΟΠΟΥΛΟΣ 

-♦- 

Αριθ. 38232 (10) 

Τροποποίηση της ΕΣ. 208/16.1.1992 απόφασης Νο¬ 
μάρχη Ιωαννίνων «Περί σύστασης αμιγούς Δημοτικής 
Επιχείρησης με την επωνυμία ΠΝΕΥΜΑΤΙΚΟ ΚΕΝΤΡΟ 
ΚΟΝΙΤΣΑΣ». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΙΩΑΝΝΙΝΩΝ 

Έχοντας υπόψη: 

1. Τις διατάξεις των άρθρων 260 και 266 του Δ.Κ.Κ. 
(Π.Δ. 323/89), όπως αυτές τροποποιήθηκαν με τις όμοιες 
του άρθρου 11 παρ. 2 του Ν. 2130/93 (ΦΕΚ 62/23.4.93 
τ.Α). 

2. Την αριθμ. 25027/9.4.84 απόφαση του Υπουργού 
Εσωτερικών (ΦΕΚ 244/19.4.64 τ.Β ). 

3. Την ΕΣ 208/16.1.82 απόφαση Νομάρχη Ιωαννίνων 
περί συστάσεως αμιγούς Δημοτικής Επιχείρησης με την 
επωνυμία -ΠΝΕΥΜΑΤΙΚΟ ΚΕΝΤΡΟ ΚΟΝΙΤΣΑΣ». 

4. Την αριθμ. 227/95 απόφαση του Δημοτικού Συμβου¬ 
λίου Κόνιτσας, αποφασίζουμε: 

Τροποποιούμε την ΕΣ. 208/16.1.1992 απόφαση Νο¬ 
μάρχη Ιωαννίνων «Περί συστάσεως αμιγούς Δημοτικής 
Επιχείρησης με την επωνυμία «ΠΝΕΥΜΑΤΙΚΟ ΚΕΝΤΡΟ 
ΚΟΝΙΤΣΑΣ» ως εξής: 

- Η παράγραφος 6 της ανωτέρω απόφασης αντικαθίστα¬ 
ται ως εξής: 

«Το κεφάλαιο που διαθέτει ο Δήμος Κόνιτσας στην Επι¬ 
χείρηση είναι χρηματικό ποσό 7.600.000 δρχ. ως συμμε¬ 
τοχή στο αρχικό κεφάλαιο της Επιχείρησης. 

Κάλυψη δαπάνης: ( Αρθρο 27 Ν. 2081/93)» 

Από τις δαιτάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Κόνιτσας 
ύψους 5.000.000 δρχ., για κάθ έτος. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Ιωάννινα, 6 Δεκεμβρίου 1995 

Ο Περιφερειακός Διευθυντής 
ΑΘΑΝΑΣΙΟΣ ΠΑΤΣΟΥΡΑΣ 

-*- 

Αριθ. 9076 (11) 

Σύσταση συνδέσμου κοινοτήτων Βράχου, Λακκωμάτων 
και Μελανθίου Ν. Καστοριάς για την Τουριστική Ανά¬ 
πτυξη της περιοχής. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΚΑΣΤΟΡΙΑΣ 

Έχοντας υπόψη: 

1. Τις διατάξεις του άρθρου 190 του Π.Δ. 323/89 
(Δ.Κ.Κ.). 

2. Τις αποφάσεις των κοινοτήτων Βράχου αρ. 31/95 
Λακκωμάτων αρ. 50/95 και Μελανθίου αρ. 44/95. 

3. Την ανάγκη σύστασης συνδέσμου από τους ανωτέρω 
ΟΤΑ για την αξιοποίηση και προστασία του περιβάλλοντος 


και της Τουριστικής Αξιοποίησης της περιοχής, αποφασί¬ 
ζουμε: 

1. Συστήνουμε Σύνδεσμο Ο.Τ.Α. στο Νομό Καστοριάς 
με την επωνυμία «Τουριστική αξιοποίηση Οντρίων» στον 
οποίο θα συμμετέχουν ως μέλη οι Κοινότητες Βράχου, 
Λακκωμάτων και Μελανθίου. 

2. Σκοπός του συνδέσμου είναι: 

α. Η εκπόνηση Ολοκληρωμένης μελέτης Τουριστικής 
Αξιοποίησης της περιοχής. 

β. Η σύνταξη και κατάρτιση προγραμμάτων για την αξιο¬ 
ποίηση του ανθρώπινου δυναμικού της περιοχής του Συν¬ 
δέσμου στην κατεύθυνση της τουριστικής Αξιοποίησης 
της περιοχής και στην διαμόρφωση Τουριστικής Συνείδη¬ 
σης των κατοίκων. 

γ. Η μελέτη, κατασκευή, διαχείριση και συντήρηση Έρ¬ 
γων Υποδομής που συμβάλουν στην Τουριστική Αξιοποί¬ 
ηση της περιοχής, από πιστώσεις του Προγράμματος Δη¬ 
μοσίων Επενδύσεων, προγραμμάτων της Ε.Ε. κ.λπ. 

δ. Η προστασία του φυσικού περιβάλλοντος της περιο¬ 
χής καταγραφή της χλωρίδας και πανίδας και έκδοση 
εντύπων συμβατικών και Ηλεκτρονικών (ϋΑΤΑΒΑδΕ). 

ε. Η προστασία του φυσικού και του δομημένου περι¬ 
βάλλοντος και η μέριμνα για τη διατήρηση και συντήρηση 
της αρχιτεκτονικής κληρονομιάς και των πολισπκών παρα¬ 
δόσεων της περιοχής. 

στ. Δημιουργία τουριστικών πάρκων άγριων ζώων (Αρ¬ 
κούδας, Λύκου κ.λπ.) για την προσέλκυση τουριστών και 
απόκτηση φιλοζωικής συνείδησης. 

ζ. Η προμήθεια και διαχείριση συγκοινωνιακών μέσων 
και εκχιονισμού και οτιδήποτε μηχανημάτων κρίνονται 
απαραίτητα για την συντήρηση και καθαρισμό του οδικού 
δικτύου της περιοχής για την εύκολη και απρόσκοπτη προ¬ 
σέλευση των τουριστών. 

η. Η αντιπυρική προστασία και η εκπόνηση προγραμμά¬ 
των αξιοποίησης του δασικού πλούτου και των τουριστι¬ 
κών πόρων της περιοχής. 

θ. Η ανάληψη πρωτοβουλιών για την ίδρυση διάκοινοτι- 
κών επιχειρήσεων και μικτών επιχειρήσεων των κοινοτή¬ 
των του Συνδέσμου με συν/σμούς και κατοίκους της πε¬ 
ριοχής. 

ι. Η συνεργασία με όλους τους συλλόγους και κοινωνι¬ 
κούς φορείς της περιοχής του Δημόσιου και Ιδιωτικού το¬ 
μέα που ενδιαφέρονται για την τουριστική αξιοποίηση της 
περιοχής. 

κ. Γ ενικά, η ανάληψη πρωτοβουλιών για την προώθηση 
της ολοκληρωμένης τουριστικής ανάπτυξης της περιοχής 
στα πλαίσια της ευρύτερης ανάπτυξης του Νομού Καστο¬ 
ριάς. 

λ. Οποιαδήποτε δραστηριότητα του Συνδέσμου η οποία 
περιλαμβάνεται στα νόμιμα πλαίσια δραστηριοτήτων της 
Τ.Α. που έχει σαν στόχο την τουριστική αξιοποίηση της πε¬ 
ριοχής. 

4. Πόροι του Συνδέσμου είναι: 
α. Η ετήσια εισφορά κάθε ΟΤΑ μέλους, ίση με το 2% 
των τακτικών εσόδων του προηγούμενου έτους, 
β. Πρόσοδοι από την περιουσία του συνδέσμου, 
γ. Πρόσοδοι από τους φόρους, τέλη και δικαιώματα που 
επιβάλλονται υπέρ του συνδέσμου. 

δ. Δωρεές, επιχορηγήσεις και εισφορές από το Δημόσιο 
ή άλλους φορείς του δημοσίου τομέα ή άλλα νομικά ή φυ¬ 
σικά πρόσωπα. 

ε. Επιχορήγηση από φορείς του δημοσίου τομέα για την 

εκτέλεση έργων, την κάλυψη δαπανών τους και την πλη¬ 
ρωμή αποδοχών του προσωπικού τους. 

Η χρονική διάρκεια του συνδέσμου είναι αόριστη. 

Από τις διατάξεις της απόφασης αυτής προκαλεΐται δα¬ 
πάνη σε βάρος του προϋπολογισμού των ΟΤΑ μελών, το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Καστοριά, 27 Νοεμβρίου 1995 

Ο Περιφερειακός Διευθυντής 
ΒΑΣΙΛΗΣ ΠΟΥΜΑΤΖΙΔΗΣ 

-♦- 

Αριθ. 6398 (12) 

Σύσταση Νομικού Προσώπου στην Κοινότητα Μεσοποτα¬ 
μίας Ν. Καστοριάς με την επωνυμία «Μόνιμες Πολιτι¬ 
στικές Εκδηλώσεις - Αθλητισμός - Πράσινο και Προ¬ 
στασία του Περιβάλλοντος - Υγείας και Νεκροτα¬ 
φείων». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΚΑΣΤΟΡΙΑΣ 

Έχοντας υπόψη; 

1. Τις διατάξεις του άρθρου 187 του Π.Δ. 323/89 
(Δ.Κ.Κ.), όπως αντικαταστάσθηκε από τις όμοιες του άρ¬ 
θρου 11 του Ν. 2130/93, και του άρθρου 2 παρ. 12,13 και 
14 του Ν. 2307/95. 

2. Την αριθ. 65/95 απόφαση του Κοινοτικού Συμβου¬ 
λίου Μεσοποταμίας για σύσταση Ν.Π. με την επωνυμία 
«Μόνιμες Πολιτιστικές Εκδηλώσεις - Αθλητισμός - Πρά¬ 
σινο και Προστασία του Περιβάλλοντος - Υγείας και Νε¬ 
κροταφείων» και 

3. Την αριθ. 20530/31.3.87 Εγκύκλιο (15) και την αριθ. 
34666/28.7.95 εγκύκλιο (24) του Υπουργείου Εσωτερι¬ 
κών, αποφασίζουμε; 

1. Συνιστούμε στην Κοινότητα Μεσοποταμίας του Νο¬ 
μού Καστοριάς Ιδιο Νομικά Πρόσωπο με την επωνυμία 
«Μόνιμες Πολιτιστικές Εκδηλώσεις - Αθλητισμός - Πρά¬ 
σινο και Προστασία του Περιβάλλοντος - Υγείας και Νε¬ 
κροταφείων». 

2. Σκοπός του παραπάνω Νομικού Προσώπου είναι; 
α) Διοργάνωση μόνιμων Πολιτιστικών Εκδηλώσεων, 
β) Διοργάνωση αθλητικών εκδηλώσεων. 

γ) Οργάνωση - συντήρηση και λειτουργία αθλητικών χώ¬ 
ρων και εγκαταστάσεων. 

δ) Λειτουργία - συντήρηση - καθαριότητα χώρων πρασί¬ 
νου και χώρων αναψυχής. 

ε) Προστασία του Περιβάλλοντος και λειτουργία χώρων 
υγιεινής. 

στ) Λειτουργία - διαμόρφωση χώρου Νεκροταφείων. 

3. Πόροι του Νομικού Προσώπου είναι; 

Δωρεές, επιχορηγήσεις, κληρονομιές, τακτική ετήσια 
εισφορά της Κοινότητας και έκτακτη όταν απαιτείται με 
απόφαση του Κοινοτικού Συμβουλίου. 

4. Το Διοικητικό Συμβούλιο του Νομικού Προσώπου θα 
είναι επταμελές (7) και θα αποτελείται από τον Πρόεδρο 
της Κοινότητας, ως Πρόεδρο του Δ.Σ., τρεις (3) Κοινοτι¬ 
κούς Συμβούλους και τρεις (3) δημότες κατοίκους με ανά¬ 
λογη εμπειρία και ειδικές γνώσεις. 

5. Η θητεία του Δ.Σ. του Νομικού Προσώπου θα ακολου¬ 
θεί την Κοινοτική Περίοδο. 


6. Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
σε περίπτωση κωλύματος του προέδρου από τον Αντιπρό¬ 
εδρο. 

7. Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού της Κοινότητας 
Μεσοποταμίας που δεν μπορεί να προσδιορισθεΐ. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Καστοριά, 5 Δεκεμβρίου 1995 

Ο Περιφερειακός Διευθυντής 
ΒΑΣΙΛΗΣ ΠΟΥΜΑΤΖΙΔΗΣ 

-♦- 

Αριθ. 13445 (13) 

Ψήφιση Οργανισμού Εσωτερικής Υπηρεσίας Κοινότητας 
Φολεγάνδρου Ν. Κυκλάδων. 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ 
Ν. ΚΥΚΛΑΔΩΝ 

Έχοντας υπόψη: 

Ι.Τις διατάξεις; 

α) Του άρθρου 12 του Ν. 1188/81 «Περί κυρώσεως του 
Κώδικος περί καταστάσεως προσωπικού οργανισμών το¬ 
πικής αυτοδιοικήσεως» η οποία αντικαταστάθηκε με την 
παρ. 5 άρθρου 8 του Ν. 2307/95. 

2. Την 34/95 απόφαση του Κοινοτικού Συμβουλίου Φο¬ 
λεγάνδρου με την οποία ψηφίζεται ο Οργανισμός Εσωτε¬ 
ρικής Υπηρεσίας της Κοινότητας αυτής. 

3. Την 38/95 γνωμοδότηση του Υπηρεσιακού Συμβου¬ 
λίου Προσωπικού ΟΤΑ Ν. Κυκλάδων (πρακτικό 20/95), 
αποφασίζουμε; 

Οτι είναι νόμιμη η 34/95 απόφαση του Κοινοτικού Συμ¬ 
βουλίου Φολεγάνδρου με την οποία ψηφίζεται ο ΟΕΥ της 
Κοινότητας ως εξής: 

Αρθρο 3 

Αντικείμενα και αρμοδιότητες 

Τα αντικείμενα και οι αρμοδιότητες του προσωπικού 
που διέπεται από αυτόν τον Οργανισμό, εκτός από αυτά 
που προβλέπονται από την ισχύουσα νομοθεσία είναι και 
τα παρακάτω: 

1. Ασχολείται με την κάθε είδους γραφική εργασία της 
Κοινότητας και ενεργεί σύμφωνα με τις εντολές και οδη¬ 
γίες του Προέδρου. 

2. Μεριμνά για την τήρηση και τη φύλαξη των προβλε- 
πομένων από το Νόμο βιβλίων, πρωτοκόλλου, Ληξιαρ¬ 
χείου, Δημοτολογίου, Μητρώων κ.λπ., των φακέλλων του 
Αρχείου, της Σφραγίδας και είναι υπεύθυνο για την φύ¬ 
λαξη των επίπλων και συσκευών της Κοινότητας. 

3. Μεριμνά για την τήρηση των πρακτικών των συνε¬ 
δριάσεων του Κοινοτικού Συμβουλίου, για την καταχώ- 
ρησή τους στο βιβλίο πρακτικών, την υπογραφή τους και 
τη σύνταξη και δακτυλογράφηση των αποφάσεων του Κοι¬ 
νοτικού Συμβουλίου. 

4. Εκδίδει όλα τα πιστοποιητικά που προβλέπονται από 
τις ισχϋουσες διατάξεις και προσυπογράφει αυτό. 

5. Καταρτίζει με τον Πρόεδρο σχέδιο προϋπολογισμού 
της Κοινότητας, συντάσσει και συνυπογράφει με τον Πρό¬ 
εδρο τους βεβαιωτικούς καταλόγους τελών και δικαιωμά¬ 
των της Κοινότητας και φροντίζει γαι τη διαβίβασή τους 

στη Δ.Ο.Υ. για την είσπραξή τους. 

6. Ενημερώνει τον Πρόεδρο για την πορεία ίων οικονο¬ 
μικών της Κοινότητας, εκδίδει και συνυπογράφει τα χρη¬ 
ματικό εντάλματα πληρωμής των δαπανών. 

7. Επιμελείται για την εκτέλεση των προγραμμάτων των 
δημοσίων σχέσεων της Κοινότητας, και φροντίζει για τις 
εορτές και δεξιώσεις. 

8. Φροντίζει για την ομαλή λειτουργία των υπηρεσιών 
ύδρευσης, φωτισμού και καθαριότητας της Κοινότητας. 
Μεριμνά για την περισυλλογή και μεταφορά των απορρι- 
μάτων στο χώρο απόρριψής τους. 

θ. Φροντίζει για την καθαριότητα του περιβάλλοντος 
χώρου των υδατοδεξαμενών, των Κοινοτικών Γραφείων, 
των οδών πλατειών, των δοχείων απορριμάτων και τη συ¬ 
ντήρησή τους. 

10. Γ ενικά διεξάγει κάθε εργασία που απορρέει από την 
ενάσκηση των καθηκόντων του και των αρμοδιοτήτων που 
ανατίθενται στην Κοινότητα. 

Αρθρο 4 

Τα θέματα που έχουν σχέση με τον διορισμό, τα καθή¬ 
κοντα και τις υποχρεώσεις, τους περιορισμούς, τα δικαιώ¬ 
ματα, το χρόνο εργασίας, την αστική ευθύνη, τις άδειες, 
την υγεία, τις μεταβολές της υπηρεσιακής κατάστασης, 


τις ηθικές αμοιβές, τα πειθαρχικά αδικήματα, τις ποινές, 
τη λύση της υπαλληλικής σχέσης για το προσωπικό που 
προβλέπεται από τον Οργανισμό αυτό, διέπονται από τις 
διατάξεις του Ν. 1188/81 καθώς και από κάθε άλλη σχε¬ 
τική νομοθεσία για το προσωπικό των ΟΤΑ. 

Άρθρο 5 

Η ισχύς του Οργανισμού αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Άρθρο 6 

Κάλυψη δαπάνης: 

Από τις διατάξεις αυτής της απόφασης δεν προκαλείται 
νέα δαπάνη, αφού τη θέση που προβλέπει ο Οργανισμός 
αυτός, κατέχει ο ήδη υπηρετών, γραμματέας της Κοινότη¬ 
τας, για τις αποδοχές του οποίου γράφονται κάθε χρόνο 
πιστώσεις στον προϋπολογισμό της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 28 Νοεμβρίου 1995 

Η Περιφερειακή Διευθύντρια 
ΕΥΦΗ Δ. ΜΗΤΩΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




